Kansainväliset reaktiot Venäjän hyökkäykseen
  Valtiot, jotka ovat tuominneet hyökkäyksen.
  Valtiot, jotka ovat ottaneet neutraalin kannan.
  Valtiot, jotka ovat syyttäneet hyökkäyksestä Ukrainan tai Naton provokaatiota.
  Ei tiedossa

---

  Venäjä
  Ukraina
Useat maat ja järjestöt ovat tuominneet Venäjän hyökkäyksen Ukrainaan vuonna 2022.

Eri maiden ja järjestöjen reaktiot
----------------------------------

Useat länsimaat ovat jyrkästi tuominneet Venäjän hyökkäyksen Ukrainaan. Naton pääsihteeri Jens Stoltenberg sanoi lehdistötilaisuudessa 24. helmikuuta 2022, että Nato lisää joukkojen valmiutta Itä-Euroopassa Venäjän eskaloinnin seurauksena. Stoltenbergin mukaan Natolla ei ole suunnitelmia siirtää joukkoja puolustamaan Ukrainaa, joka ei ole Nato-maa. Ranskan presidentti Emmanuel Macron vaati Venäjää pysäyttämään maan omat sotatoimet Ukrainassa välittömästi. Saksan liittokansleri Olaf Scholz tuomitsi Venäjän hyökkäyksen. Turkin presidentti Recep Tayyip Erdoğan piti Venäjän hyökkäystä hyväksymättömänä. Turkilla on avainasema konfliktin ulkopuolisena maana, sillä Turkki hallitsee Bosporinsalmea, joka on ainoa reitti Mustaltamereltä Välimereen ja valtamerille.

Kiina on pitänyt melko neutraalia diplomaattista linjaa, mutta kiinalainen diplomaatti Wang Yi ilmoitti puhelussa Venäjän ulkoministeri Sergei Lavroville ymmärtävänsä Venäjän turvallisuushuolia. Maan ulkoministeriön julkaiseman tiedonannon mukaan Wang kertoi Lavroville, että Kiina vaatii "tasapainoisen, tehokkaan ja kestävän turvallisuusmekanismin" luomista Eurooppaan. Kiina on kuitenkin todennut Ukrainan olevan suvereeni valtio. Aasian suurista talouksista myös Japani Etelä-Korea ja Singapore ovat ilmaisseet tukensa Ukrainalle ja asettaneet talouspakotteita ja muita sanktioita Venäjää vastaan.

Intia, jolla oli perinteiset hyvät suhteet Venäjään, vältti myös ottamasta tiukkaa kantaa, pitäytyen muun muassa äänestämästä turvallisuusneuvoston 24. päivän kokouksessa. Maan suurin englanninkielinen päivälehti *The Times of India* piti tilannetta ulkopoliittisesti hankalana. Intia joutui nojautumaan Venäjän poliittiseen ja asetekniseen tukeen kiistassaan Kiinan kanssa.

Useat Venäjän liittolaisina tunnetut maat, kuten Venezuela, Myanmar ja Kuuba syyttivät kriisistä Natoa ja sen laajenemista Itä-Euroopassa. Kollektiivisen turvallisuusjärjestön jäsenistä Kazakstan torjui Venäjän pyynnön lähettää Ukrainaan maan joukkoja. Kirgisia kehotti ensin osapuolia pikaiseen sopimiseen, mutta asettui sitten Venäjän tueksi. Kolmas jäsen Tadžikistan ei ollut antanut virallista lausuntoa. Pohjois-Korea taas on syyttänyt tapahtuneesta Yhdysvaltoja väittäen sen olevan kriisin pohjimmainen syy.

Muista Venäjän naapurimaista Uzbekistan ilmoitti 26. helmikuuta pysyvänsä asiassa puolueettomana ja samana päivänä Azerbaidžan tarjoutui Turkin kanssa välittäjäksi kiistassa.

Brasilia ilmoitti pysyvänsä puolueettomana Ukrainaa koskevassa kriisissä. Brasilian presidentti Bolsonaro sanoi 27. helmikuuta lehdistötilaisuudessa Brasilian pysyvän konfliktissa neutraalina.

Yhdistyneiden kansakuntien yleiskokouksen äänestyksen tulokset koskien päätöslauselmaa, jossa Venäjää vaadittiin vetäytymään Ukrainasta ja peruuttamaan Donetskin ja Luhanskin kansantasavaltojen tunnustaminen.  Puolesta  Vastaan  Tyhjää  Poissa  Ei YK:n jäsenvaltio
Yhdistyneiden kansakuntien turvallisuusneuvosto kokoontui 24. helmikuuta arvioimaan Ukrainan tilannetta. Kokouksessa Venäjä esti veto-oikeudellaan päätöslauselman jossa se olisi tuomittu Ukrainaan hyökkäämisestä. Turvallisuusneuvoston 15 jäsenestä 11 äänesti Yhdysvaltojen ja Albanian laatiman päätöslauselman puolesta. Arabiemiirikunnat, Intia ja Kiina pidättäytyivät äänestämästä. Myöhemmin, 2. maaliskuuta, Yhdistyneiden kansakuntien yleiskokous äänesti ja vaati Venäjää vetäytymään Ukrainasta. Päätöslauselmaa kannatti 143 jäsenmaata, viiden äänestäessä vastaan: Venäjä, Valko-Venäjä, Syyria, Eritrea ja Pohjois-Korea. 35 maata pidättäytyi äänestämästä, niiden joukossa Kiina, Intia, Armenia ja Kazakstan.

Euroopan komission puheenjohtaja Ursula von der Leyen, Euroopan parlamentin puhemies Roberta Metsola sekä Eurooppa-neuvoston puheenjohtaja Charles Michel julkaisivat yhdessä samankaltaisen lausunnon, jossa tuettiin Ukrainaa ja paheksuttiin Venäjän hyökkäystä. 25. helmikuuta EU-valtioiden johtajat sopivat uusista talouspakotteista Venäjää kohtaan. Ne kohdistuivat erityisesti pankkisektoriin sekä teknologiavientiin. Tarkoituksena oli lisäksi rajata diplomaattien viisumivapauksia sekä lisätä laajemmin oligarkkeja ja Venäjän hallinnon toimijoita pakotelistoille. Unioni aikoi myös kieltää öljynjalostamojen päivittämiseen tarvittavien varusteiden ja teknologian, sekä lentokoneiden ja esimerkiksi lentokoneiden osien viennin Venäjälle. Uutistoimisto Reuters uutisoi 26. helmikuuta, että Euroopan unionin jäsenmaat valmistelivat kolmatta talouspakotekierrosta Venäjää vastaan. Tietojen mukaan yksikään EU-jäsenmaa ei enää vastusta Venäjän irrottamista kansainvälisestä maksujärjestelmä SWIFT:istä. Myöhään lauantai-iltana 26. helmikuuta Euroopan komission puheenjohtaja Ursula von der Leyen ilmoitti lehdistötilaisuudessa, että Euroopan unioni, Yhdysvallat, Kanada ja Yhdistynyt kuningaskunta ovat päässeet sopuun uusista pakotteista, joihin kuuluu muun muassa useiden venäläisten pankkien irrottaminen SWIFT-järjestelmästä sekä Venäjän keskuspankin ulkomailla sijainneiden valuuttavarojen jäädyttämistä.

Euroopan yleisradiounioni ilmoitti 25. helmikuuta, että Venäjän osallistuminen vuoden 2022 Eurovision laulukilpailuun estetään.

Useat maat asettivat EU:n yhteisten pakotteiden ohella Venäjälle muitakin rajoitteita. Iso-Britannia, Baltian maat, Tšekki ja Puola kielsivät Venäjän koneilta omaan ilmatilaansa saapumisen. Sittemmin koko EU on sulkenut ilmatilansa Venäjän lentokoneilta.

Hakkerikollektiivi Anonymous ilmoitti aloittaneensa kybersodan Venäjän valtiota vastaan. Anonymous ilmoitti kaataneensa RT-uutissivuston, joka on Venäjän valtion omistama uutiskanava ja joka on vuosia esittänyt Venäjän valtion propagandaa. Lisäksi ryhmä teki hyökkäyksiä muun muassa Venäjän duumaa sekä Venäjän puolustusministeriön verkkosivuja vastaan ja kaatoi ne.

Mielenosoitukset sotaa vastaan
------------------------------

Useissa Euroopan unionin jäsenmaissa sekä Venäjällä vastustettiin Venäjän aloittamia sotatoimia. Suomessa järjestettiin useita mielenosoituksia Venäjän sotatoimia vastaan 26. helmikuuta 2022, muun muassa Helsingissä, Tampereella, Turussa ja Jyväskylässä. Helsingissä mielenosoittajia oli arvioiden mukaan noin 10 000 kahdessa eri tapahtumassa. Saksassa Berliinissä Brandenburgin portille kokoontui 24. helmikuuta 2022 joukko mielenosoittajia Ukrainan tueksi ja Venäjän sotaa vastaan. Yhdysvalloissa New York Cityn Times Squarella pidettyyn mielenilmaukseen sotaa vastaan osallistui satoja ukrainalaisia.

Sunnuntaina 13. maaliskuuta 800 sotatoimia Ukrainassa vastustanutta mielenosoittajaa otettiin kiinni Venäjällä samalla, kun Euroopassa AP:n mukaan kymmenet tuhannet osoittivat mieltään. Venäläisen kansalaisjärjestön OVD-infon mukaan maassa oli otettu kiinni yli 14 800 mielenosoittajaa sen jälkeen, kun Venäjä aloitti sotatoimensa Ukrainassa.

Suomen reaktio
--------------

*Katso myös: Suomen ja Ukrainan suhteet*

|  |  |  |
| --- | --- | --- |
| "| Kun menin nukkumaan, tiesin, että elämme huomenna kenties hyvin toisenlaisessa Euroopassa. Näin kävi. Aamuyöllä aika aikaisin sain tiedon, että sota oli alkanut. Se oli pysäyttävä hetki. Siinä tuli totta kai toivoton olo, että Eurooppa on tässä tilanteessa. Toinen päällimmäinen tunne oli pettymys. Kuinka pitkään ja hartaasti oli yritetty löytää diplomaattista ratkaisua. Kaikki se oli ollut turhaa. En pelännyt sen puolesta, että Suomea kohtaan Venäjä jotain vastaavaa suunnittelisi. Huoli oli Ukrainan ja ukrainalaisten luona. | "|
| **– Pääministeri Sanna Marinin ensimmäinen reaktio kun Venäjä hyökkäsi Ukrainaan.** |

Sanna Marin ja Sauli Niinistö ilmoittivat tuomitsevansa Venäjän hyökkäyksen 24. helmikuuta 2022 pitämässään tiedotustilaisuudessa.
Suomen presidentti Sauli Niinistö kutsui yhteisessä tiedotustilaisuudessa pääministeri Sanna Marinin kanssa Venäjän tekoja tahalliseksi invaasioksi. Presidentti Niinistö twiittasi, että "Venäjän toimet kohdistuvat Ukrainaan, mutta samalla ne hyökkäävät koko Euroopan turvallisuusjärjestystä vastaan".

27. helmikuuta valtioneuvosto päätti 2 000 luotiliivin, 2 000 kypärän ja kahden kenttäsairaalan lahjoittamisesta Ukrainalle. Lisäksi Virolle annettiin lupa toimittaa aikaisemmin Suomelta ostetut kahdeksan 122 H 63- eli D-30-haupitseja eteenpäin Ukrainalle. Haupitsit olivat alun perin neuvostoliittolaisvalmisteisia ja Saksan demokraattisesta tasavallasta ja Saksan liittotasavallalta Suomeen ostettuja.

Suomi päätti 28. helmikuuta luovuttaa Ukrainalle 2 500 rynnäkkökivääriä, 150 000 patruunaa, 1 500 kertasinkoa ja 70 000 kertamuonapakkausta.

Suomen presidentti Sauli Niinistö lähti torstaina Yhdysvaltoihin puhumaan Yhdysvaltain presidentin Joe Bidenin kanssa muun muassa Ukrainan tilanteesta. Heidän tapaamisen ollaan suunniteltu tapahtuvan illalla perjantaina. Venäjän hyökkäystä Ukrainaan seuranneena aikana suomalaisten Nato-jäsenyyden kannatus on noussut ennätystasolle. Taloustutkimuksen 9.–11. maaliskuuta pitämän kyselyn mukaan noin 62 % suomalaisista kannattaa Nato-jäsenyyttä, 16 % vastustaa ja 21 % ei ole varma kannastaan.

Turun kaupunki kertoi huhtikuussa poistavansa Vladimir Leninin rintakuvan Puolalanmäellä, koska rintakuva oli "herättänyt yleisössä ja mediassa toistuvasti tunteita ja keskustelua Venäjän Ukrainaan aloittamien sotatoimien johdosta".

Lähteet
-------

1. ↑  Yle uutiset – Päivitetty seuranta *Yle uutiset*.  12.2.2022.  Arkistoitu 23.2.2022. Viitattu 24.2.2022.
2. 1 2  Ukrainan rajaviranomaiset: Venäjän armeija yrittää murtautua Kiovan alueelle *Helsingin Sanomat*.  24.2.2022.  Arkistoitu 23.2.2022. Viitattu 24.2.2022.
3. 1 2 3 4 5  "Ajatuksemme ovat viattomien naisten, miesten ja lasten luona" – Näin poliitikot ympäri Eurooppaa kommentoivat Venäjän hyökkäystä Ukrainaan *Helsingin Sanomat*.  24.2.2022.  Arkistoitu 24.2.2022. Viitattu 24.2.2022.
4. 1 2  EU valmistelee kolmatta pakotekierrosta Venäjää vastaan *Helsingin Sanomat*.  24.2.2022.  Arkistoitu 27.2.2022. Viitattu 26.2.2022.
5. ↑  Kiinan ulkoministeriö: "Maineensa menettää maa, joka puuttuu toisen sisäisiin asioihin" *Yle uutiset*.  25.2.2022.  Arkistoitu 25.2.2022. Viitattu 25.2.2022.
6. 1 2  In Japan and across Asia, an outpouring of support for Ukraine Washington post.  Arkistoitu 28.2.2022. Viitattu 28.2.2022.
7. ↑  South Korea to Join International Sanctions Against Russia *The Wall Street Journal*.  Arkistoitu 24.2.2022. Viitattu 28.2.2022. (englanniksi)
8. ↑  Japan freezes Putin’s assets, joins SWIFT sanction *.nhk.or.jp*.  Arkistoitu 27.2.2022. Viitattu 28.2.2022.
9. ↑  In rare stand, South Korea, Singapore unveil sanctions on Russia *Al Jazeera*.  Arkistoitu 28.2.2022. Viitattu 28.2.2022.
10. ↑  Ukraine crisis: Why India is walking tightrope amid calls for Russia’s isolation *The Times of India*.  26.2.2022.  Arkistoitu 26.2.2022. Viitattu 26.2.2022. (englanniksi)
11. ↑  Where do Russia’s allies stand as Western powers slam Moscow *Al Jazeera*.  25.2.2022.  Arkistoitu 25.2.2022. Viitattu 26.2.2022. (englanniksi)
12. ↑  Notheirs, Asher: Russian ally Kazakhstan denies request to join attack on Ukraine: Report *Washington Examiner*.  25.2.2022.  Arkistoitu 26.2.2022. Viitattu 26.2.2022. (englanniksi)
13. ↑  Kyrgyzstan calls on Russia, Ukraine to sit down at negotiating table *Interfax Information Services Group (ru)*.  25.2.2022.  Arkistoitu 25.2.2022. Viitattu 26.2.2022. (englanniksi)
14. ↑  Tuomaala, Erja: Kirgisia tukee Venäjää Ukrainassa *Yle uutiset*.  26.2.2022.  Arkistoitu 26.2.2022. Viitattu 26.2.2022.
15. ↑  Kyrgyz president supports Russia’s actions in Ukraine in phone call with Putin *TASS*.  26.2.2022. TASS.  Arkistoitu 26.2.2022. Viitattu 26.2.2022.
16. ↑  Cilbert, C. Asha: Who are Russia’s allies in the Ukraine conflict and what is their stance? *CBS News*.  26.2.2022.  Arkistoitu 26.2.2022. Viitattu 26.2.2022. (englanniksi)
17. ↑  Ndtv *ndtv.com*.  27.2.2022.  Arkistoitu 27.2.2022. Viitattu 28.2.2022.
18. ↑  Uzbekistan affirms neutrality in relation to Russian action in Ukraine *Interfax Information Services Group (ru)*.  26.2.2022.  Arkistoitu 27.2.2022. Viitattu 26.2.2022. (englanniksi)
19. ↑  Reuters *reuters.com*.  Arkistoitu 5.3.2022. Viitattu 26.2.2022.
20. ↑  Reuters *reuters.com*.  27.2.2022.  Arkistoitu 5.3.2022. Viitattu 28.2.2022.
21. ↑  Venäjä blokkasi YK:n turvallisuusneuvoston päätöslauselman, jossa tuomittiin sen hyökkäys Ukrainaan *MTV Uutiset*.  26.2.2022.  Arkistoitu 26.2.2022. Viitattu 26.2.2022.
22. ↑  MTV Uutiset 26.2.2022.  Arkistoitu 26.2.2022. Viitattu 26.2.2022.
23. ↑  YK:n yleiskokouksen enemmistö vaatii Venäjää vetäytymään Ukrainasta, Kiina pidättäytyi äänestämästä *Helsingin Sanomat*.  2.3.2022.  Arkistoitu 4.3.2022. Viitattu 4.3.2022.
24. ↑  141 countries vote to condemn Russia at UN (mukana kartta) *Axios*.  Arkistoitu 6.3.2022. Viitattu 4.3.2022. (englanniksi)
25. ↑  Lue neljä tärkeintä asiaa siitä, mitä Ukrainassa tapahtui illan ja yön aikana *Yle uutiset*.  Arkistoitu 25.2.2022. Viitattu 25.2.2022.
26. ↑  Suomi sulkemassa ilmatilansa Venäjältä | Länsi sulkee venäläispankkeja ulos Swift-järjestelmästä | Johnson ja Zelenskyi: Maailman eristettävä Venäjä täysin *Yle uutiset*.  12.2.2022.  Arkistoitu 23.2.2022. Viitattu 26.2.2022.
27. ↑  Venäjän ulkoministeriö uhkaa Suomea "vakavilla sotilaallisilla seurauksilla", jos liitymme Natoon *Iltalehti*.  Arkistoitu 23.2.2022. Viitattu 25.2.2022.
28. ↑  Iso-Britannia kieltää venäläisyhtiöiden lentojen maahansaapumisen sekä ilmatilan käytön *Lentoposti*.  Arkistoitu 26.2.2022. Viitattu 26.2.2022.
29. ↑  err.ee *Uutispalvelut*.  26.2.2022. Err.ee.  Arkistoitu 26.2.2022. Viitattu 26.2.2022.
30. ↑  Ukraine invasion: EU shuts airspace to Russian planes *BBC News*.  27.2.2022.  Arkistoitu 26.2.2022. Viitattu 28.2.2022.
31. ↑  Hakkerikollektiivi julistaa "kybersodan" Venäjää vastaan *Ilta-sanomat*.  25.2.2022.  Arkistoitu 25.2.2022. Viitattu 25.2.2022.
32. ↑  Kailio, Antti: Hakkerikollektiivi Anonymous julisti kybersodan Venäjää vastaan *Kauppalehti*.  Arkistoitu 25.2.2022. Viitattu 25.2.2022.
33. 1 2  Yli 10 000 ihmistä osoitti lauantaina mieltään Ukrainan puolesta Helsingissä – Sotaa vastustavia mielenosoituksia järjestettiin lauantaina ympäri Suomen *Helsingin Sanomat*.  26.2.2022.  Arkistoitu 26.2.2022. Viitattu 26.2.2022.
34. ↑  Kuvakooste: Synkkä torstai yhdisti mielenosoittajat ympäri maailman – Venäjällä pidätettiin protesteissa yli 1 800 ihmistä, uhataan jopa vankeudella *Helsingin Sanomat*.  25.2.2022.  Arkistoitu 26.2.2022. Viitattu 26.2.2022.
35. ↑  Kilgannon, Corey: Ukrainians Take to the Streets in Manhattan *The New York Times*.  25.2.2022.  Arkistoitu 26.2.2022. Viitattu 26.2.2022. (englanniksi)
36. ↑  Jordans, Frank: Anti-war protests across Europe, small rallies in Russia *Associated Press*.  13.3.2022.  Arkistoitu 14.3.2022. Viitattu 14.3.2022. (englanniksi)
37. ↑  Venäjällä on otettu kiinni yli 800 maan sotatoimia Ukrainassa vastustanutta mielenosoittajaa *Yle uutiset*.  13.3.2022.  Arkistoitu 14.3.2022. Viitattu 14.3.2022.
38. ↑  Pääministeri Sanna Marin palaa yöhön, joka muutti kaiken: "Tuli toivoton lo"  24.12.2014. Ilta-Sanomat. Viitattu 23.12.2022.
39. ↑  Lehto, Mika: Suomi antaa puolustusapua Ukrainalle – kypäriä, luotiliivejä, kaksi kenttäsairaalaa ja lupa Viron haupitseille *Ilta-sanomat*.  27.2.2022.  Arkistoitu 27.2.2022. Viitattu 27.2.2022.
40. ↑  Suomi lähettää Ukrainaan aseellista materiaaliapua  28.2.2022. Suomen valtioneuvosto.  Arkistoitu 28.2.2022. Viitattu 1.3.2022.
41. ↑  Väntönen, Elina: Niinistö tapaa tänään Bidenin, ja se on itsessään merkittävä tuenosoitus – ja viesti Venäjälle *Helsingin Sanomat*.  4.3.2022.  Arkistoitu 4.3.2022. Viitattu 4.3.2022.
42. ↑  Lehto, Mika: Niinistö ja Biden tapaavat illalla – nämä aiheet saattavat nousta keskusteluun *Ilta-sanomat*.  4.3.2022.  Arkistoitu 4.3.2022. Viitattu 4.3.2022.
43. ↑  Ylen kysely: Nato-jäsenyyden kannatus vahvistuu – 62 prosenttia haluaa nyt Natoon *Yle uutiset*.  14.3.2022.  Arkistoitu 14.3.2022. Viitattu 14.3.2022.
44. ↑  Keski-Heikkilä, Anni: Turun kaupunki poistaa Leninin rintakuvan Aurakadulta keskustassa *Helsingin Sanomat*.  28.4.2022. Viitattu 28.4.2022.
45. ↑  Lehtola, Johanna: Turku poistaa Leninin patsaan ydinkeskustasta – taustalla Venäjän hyökkäys Ukrainaan *Yle uutiset*.  28.4.2022. Viitattu 28.4.2022.